РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/149-21

26. април 2021. године

Б е о г р а д

З А П И С Н И К

33. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 26. АПРИЛА 2021. ГОДИНЕ

 Седница је почела у 14.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Лука Кебара, Вук Мирчетић, Угљеша Мрдић, Виолета Оцокољић, Оља Петровић, Жељко Томић, Ђуро Перић и Тома Фила.

Седници су присуствовали и Арпад Фремонд, заменик члана Одбора Балинта Пастора и Милош Терзић, заменик Илије Матејића.

 Члан Одбора Миленко Јованов приступио је седници у току разматрања Седме тачке дневног реда.

 Седници нису присуствовали чланови Одбора: Јован Палалић, Дубравка Краљ, Марија Јевђић и Милена Поповић, нити њихови заменици.

 Седници Одбора су присуствовали: из Министарства просвете, науке и технолошког развоја: Александар Јовић и Владимир Поповић; из Министарства пољопривреде, шумарства и водопривреде: Јелена Благојевић, државни секретар, Небојша Милосављевић, директор Управе за заштиту биља, Ведрана Илић, помоћник министра и Глигорије Веселиновић, из Одељења за међународну сарадњу; из Министарства културе и информисања: Данијела Ванушић, вршилац дужности помоћника министра; из Министарства привреде: Зоран Димитријевић, државни секретар, Александар Старчевић, вршилац дужности помоћника министра, Миодраг Дуганџија, начелник одељења, Тања Петровић, шеф одсека, Драгана Зечевић, руководилац групе и Зељко Лалић, руководилац групе; из Министарства за рад, запошљавање, борачка и социјална питања: Зоран Милошевић.

 Одбор је, на предлог председника, једногласно (12 гласова за), одлучио да се предложени дневни ред допуни тачком 8. која гласи: „Доношење одлуке о организовању јавног слушања на тему: „Промене Устава Републике Србије у области правосуђа““.

На предлог председника Одбора, Одбор је једногласно (12 гласова за) усвојио следећи допуњен

Д н е в н и р е д:

1. Разматрање Предлога закона о изменама и допунама Закона о култури, који је поднела Влада (број 011-633/21 од 9. априла 2021. године), у начелу;
2. Разматрање Предлога закона о изменама и допунама Закона о акредитацији, који је поднела Влада (број 011-598/21 од 5. априла 2021. године), у начелу;
3. Разматрање Предлога закона о предметима од драгоцених метала, који је поднела Влада (број 011-597/21 од 5. априла 2021. године), у начелу;
4. Разматрање Предлога закона о изменама и допунама Закона о спречавању допинга у спорту, који је поднела Влада (број 011-635/21 од 9. априла 2021. године), у начелу;
5. Разматрање Предлога закона о потврђивању Уговора о социјалној сигурности између Владе Републике Србије и Владе Квебека, који је поднела Влада (број 011-637/21 од 9. априла 2021. године);
6. Разматрање Предлога закона о потврђивању Протокола за измену и допуну Споразума између Владе Републике Србије и Владе Сједињених Америчких Држава о научној и технолошкој сарадњи, који је поднела Влада (број 011-636/21 од 9. априла 2021. године);
7. Разматрање Предлога закона о потврђивању Споразума између Владе Републике Србије и Владе Руске Федерације о сарадњи у области биљног карантина и заштите биља, који је поднела Влада (број 011-634/21 од 9. априла 2021.године);
8. Доношење одлуке о организовању јавног слушања на тему: „Промене Устава Републике Србије у области правосуђа“.

 **Прва тачка дневног реда:** Разматрање Предлога закона о изменама и допунама Закона о култури, који је поднела Влада (број 011-633/21 од 9. априла 2021. године), у начелу

Одбор је размотрио Предлог закона о изменама и допунама Закона о култури, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

 За известиоца Одбора на седници Народне скупштине одређен је председник Одбора.

 **Друга тачка дневног реда:** Разматрање Предлога закона о изменама и допунама Закона о акредитацији, који је поднела Влада (број 011-598/21 од 5. априла 2021. године), у начелу

Одбор је размотрио Предлог закона о изменама и допунама Закона о акредитацији, који је поднела Влада у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

 **Трећа тачка дневног реда:** Разматрање Предлога закона о предметима од драгоцених метала, који је поднела Влада (број 011-597/21 од 5. априла 2021. године), у начелу

 Одбор је размотрио Предлога закона о предметима од драгоцених метала, који је поднела Влада у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (12 гласова за, 1 није гласао).

За известиоца Одбора на седници Народне скупштине одређен је председник Одбора.

 **Четврта тачка дневног реда:** Разматрање Предлога закона о изменама и допунама Закона о спречавању допинга у спорту, који је поднела Влада (број 011-635/21 од 9. априла 2021. године), у начелу

 Одбор је размотрио Предлог закона о изменама и допунама Закона о спречавању допинга у спорту, који је поднела Влада у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

 **Пета тачка дневног реда:** Разматрање Предлога закона о потврђивању Уговора о социјалној сигурности између Владе Републике Србије и Владе Квебека, који је поднела Влада (број 011-637/21 од 9. априла 2021. године)

Одбор је размотрио Предлог закона о потврђивању Уговора о социјалној сигурности између Владе Републике Србије и Владе Квебека, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Шеста тачка дневног реда:** Разматрање Предлога закона о потврђивању Протокола за измену и допуну Споразума између Владе Републике Србије и Владе Сједињених Америчких Држава о научној и технолошкој сарадњи, који је поднела Влада (број 011-636/21 од 9. априла 2021. године)

Одбор је размотрио Предлог закона о потврђивању Протокола за измену и допуну Споразума између Владе Републике Србије и Владе Сједињених Америчких Држава о научној и технолошкој сарадњи, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Седма тачка дневног реда:** Разматрање Предлога закона о потврђивању Споразума између Владе Републике Србије и Владе Руске Федерације о сарадњи у области биљног карантина и заштите биља, који је поднела Влада (број 011-634/21 од 9. априла 2021.године)

Одбор је размотрио Предлог закона о потврђивању Споразума између Владе Републике Србије и Владе Руске Федерације о сарадњи у области биљног карантина и заштите биља, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Осма тачка дневног реда:** Доношење одлуке о организовању јавног слушања на тему: „Промене Устава Републике Србије у области правосуђа“

На предлог председника, Одбор је једногласно (13 гласова за) одлучио да Одбор у четвртак, 29. априла, са почетком у 10,00 часова, у Дому Народне скупштине, у Малој сали, организује јавно слушање на тему: **„**Промене Устава Републике Србије у области правосуђа“.

 На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе Ану Брнабић и министра правде Мају Поповић; председника и судије Уставног суда Републике Србије; представнике правосуђа: председника и судије Врховног касационог суда, Републичког јавног тужиоца и заменике Републичког јавног тужиоца, председнике апелационих судова, председника Управног суда, председника Привредног апелационог суда, председника Прекршајног апелационог суда, апелационе јавне тужиоце, чланове Високог савета судства, чланове Државног већа тужилаца, Државног правобраниоца и представнике Правосудне академије; представнике струковних удружења: Удружења судија и тужилаца Србије, Друштва судија Србије, Форума судија Србије, Удружења судија прекршајних судова Републике Србије, Удружења тужилаца Србије, Удружења судијских и тужилачких помоћника и Алумни клуб правосудне академије; представнике независних државних органа: Заштитника грађана, Повереника за заштиту равноправности, Повереника за информације од јавног значаја и заштиту података о личности и директора Агенције за спречавање корупције; представнике међународних организација: Делегације Европске уније у Србији, ОЕБС-а и Савета Европе; амбасадоре земаља чланица Европске уније, Сједињених Америчких Држава и Канаде.

 Седница је завршена у 14.10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић